TARGIN po záruke
Pred 17 rokmi mi pomohol TARGIN od
záchvatového,vyčerpávajúceho kašľa.
Pomohol aj od silných bolestí chrbtice.
Ani vtedy,ani teraz,mi nevedia pomôcť
od takého kašľa.Čierny kašeľ vylúčený,
pľúca a priedušky sú čisté.Môžem užiť
TARGIN po 7 rokoch od záruky?
Už som zúfalá.Vyčerpaná.
Ďakujem za odpoveď!
Dobrý deň,
Ďakujeme za vašu otázku. Exspirácia každého lieku je stanovená výrobcom na základe vykonaných skúšok. Do tohto dátumu je výrobcom deklarovaná zdravotná bezpečnosť, kvalita a účinnosť obsiahnutej účinnej látky. V prípade užitia lieku po stanovenej dobe použiteľnosti, nie je zabezpečená ani jedna z vyššie uvedených vlastností. Okrem iného sa užitím preexspirovaného lieku môže zvýšiť riziko nepredpokladaných nežiadúcich účinkov. Užívanie preexspirovaného lieku vám preto za žiadnym okolností neodporúčam.
Liek Targin patrí medzi opioidy- opioidné analgetiká a používa sa na liečbu silnej bolesti, ktorá sa dá zvládnuť len opioidnými analgetikami (silné analgetikum). Tento liek nie je určený na liečbu kašľa.
V prípade silného pretrvávajúceho kašľa je potrebné sa obrátiť opakovane na lekára, ktorý vás nasmeruje na rôzne odborné vyšetrenia. Príčin kašľa môže byť niekoľko a môže byť sprievodným príznakom napríklad chronického ochorenia dýchacích ciest, alergie, nežiadúci účinok užívaných liekov a mnohé iné.
Prajem skorú úľavu od ťažkostí.
S pozdravom
Mgr. Tamara Jakúbeková